Mačči irgazen akk diri-ten, imi yir zwaǧ di snat n lǧihat, ya argaz ad yelhu, tameṭṭut ad txas, ya tameṭṭut ad telhu argaz ad ixas, yax teggul tsumta ur tesdukkel gar sin yelhan! Deg sebɛeyyam-is i yebda urgaz-is yessalay-d tacciwin-is ɣer teqcict tameɣbunt, ur as-yeǧǧi ad tezhu axi kra n wussan, ussan ideg ahat ad t-tḥemmel d argaz-is. Tayri ur d-tlul uqbel, ur dtettlal mbeɛd, uqbel, ur t-tessin akken ad yekcem ul-is, yexeḍeb-itt di kra n wussan, yewwi-tt d tislit. Ayen akk i d-tedder yid-s, d yir ussan, rnu teqqar-as limmer ahat ad ibeddel, ussan i trennu yid-s, tessaram ad ibeddel deg-sen, netta skud ttaẓen wussan yettaẓ di lewɛara. . Sb: 93